kn en hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy es hy hy hy hy hy hy hy hy pt hy hy hy hy hy en hy hy pt hy hy hy hy hy hy hy hy hy pt hy hy hy hy hy hy en hy hy hy hy hy
Իրանի մշակույթի նախարարը BBC-ի մեղադրանքներն անհիմն է համարում
Իրանի մշակույթի նախարար Սեյեդ Մոհամադ Հոսեյնին BBC-ի համաշխարհային ծառայության տնօրեն Պիտեր Հորոքսի մեղադրանքներն այն մասին, որ BBC-ի համար աշխատող լրագրողների բարեկամները ճնշման են ենթարկվել կառավարության կողմից, անհիմն է համարում:
Ըստ Հորոքսի՝ այն բանից հետո, երբ BBC-ին վավերագրական ֆիլմ ցուցադրեց Իրանի կրոնական առաջնորդ Այաթոլա Ալի Խամենեի մասին, ֆիլմի վրա աշխատողներից վեցը ձերբակալվեցին, իսկ BBC-ի համար աշխատող տասը անձանց ընտանիքներ հայտնվեցին ճնշման տակ:
Իրանը ձերբակալել է BBC-ի 5 լրագրողի
Իրանի հանրային հեռուստատեսությունը հայտնել է, որ իրանական իշխանությունները ձերբակալել են հինգ լրագրողի, որոնք աշխատում էին BBC-ի պարսկերեն ծառայության համար:
Երկուշաբթի օրը հեռուստաալիքի կայքում տեղեկություն տարածվեց, որ լրագրողների այդ խումբը BBC-ին տրամադրում էր տեսանյութեր և բացասական լուրեր Իրանի մասին: Լրագրողների անունները չեն նշվել:
Իրանն արգելափակել է BBC հեռուստաալիքը և մեղադրել նրան, ինչպես նաև բրիտանական կառավարությանը, մասսայական դժգոհություններ առաջացնելու մեջ:
Վերջին տարիներին Իրանում ձերբակալվել են բազմաթիվ լրագրողներ և բլոգերներ:
Աղբյուր: The Associated Press
Read More »Իրանը ձերբակալել է BBC-ի 5 լրագրողի
Բանտարկված իրանցի լրագրողի նամակը ՄԱԿ-ի մարդու իրավունքների պաշտպանին
Ականավոր իրանցի լրագրող Իսա Սահարխիզը, որը գտնվում է բանտում, կոչ է արել ՄԱԿ-ի մարդու իրավունքների նորանշանակ պաշտպանին` որքան հնարավոր է շտապ այցելել Իրան՝ պատմելու աշխարհին, թե ինչպիսի «սարսափելի բաներ» են տեղի ունենում երկրի բանտերում: Այս մասին հաղորդում է «Ազատություն» ռադիոկայանը:
Իսա Սահարխիզը, որը Մամուլի ազատության պաշտպանության ասոցիացիայի անդամ է, գրել է Ահմեդ Շահիդին, որ «այն, ինչ կատարվում է Իրանի բանտերում, հանցագործություն է մարդկության նկատմամբ՝ նման այն արարքներին, որ տեղի էին ունենում Սիբիրի ստալինյան համակենտրոնացման ճամբարներում»:
Սահարխիզը գրում է, որ «ռեժիմի նպատակն է անձայն և աստիճանաբար սպանել ընդվզող լրագրողներին… քանի որ նրանք վախենում են, որ մենք կենդանի կմնանք նույնիսկ այս ճաղերի և պատերի հետևում»:
Իրանը պաշտոնապես հայտարարել է, որ չի ընդունի անցյալ ամիս ՄԱԿ-ի կողմից նշանակված Շահիդի այցելությունը:
Սահարխիզը ձերբակալվել է 2009 թվականի հուլիսին նախագահական ընտրություններից հետո: Նրան դատապարտել են երեք տարի ազատազրկման, արգելել են հինգ տարվա ընթացքում զբաղվել քաղաքական և լրագրողական գործունեությամբ և մեկ տարով արգելել են լքել Իրանի տարածքը ազատ արձակվելուց հետո:
Նրան մեղադրում են Իրանի հոգևոր առաջնորդին վիրավորելու և «ռեժիմը հակապրոպագանդելու» մեջ:
Read More »Բանտարկված իրանցի լրագրողի նամակը ՄԱԿ-ի մարդու իրավունքների պաշտպանին
IDFI-ը հրապարակում է Վրաստանում 1956-ի մարտին լույս տեսած թերթերի հավաքածուն
Մի շարք «Հույժ գաղտնի» արխիվային փաստաթղթերի հետ միասին՝ Վրաստանի Տեղեկատվության ազատության զարգացման ինստիտուտը հրապարակել է Խորհրդային Վրաստանում 1956 թվականի մարտին լույս տեսած թերթերի հոդվածներից հատվածներ:
1956 թվականի  փետրվարի 25-ին Կոմկուսի XX համագումարի ժամանակ ԽՍՍՄ Կոմունիստական կուսակցության Կենտրոնական կոմիտեի առաջին քարտուղար Նիկիտա Խրուշչևը դատապարտեց «Ստալինի պաշտամունքը», ինչն այն ժամանակվա համար անսպասելի և սենսացիոն հայտարարություն էր: Խրուշչովի ճառը գաղտնի մնաց մինչև գորբաչովյան ժամանակները: Չնայած այս փաստին` այն շրջադարձային եղավ Խորհրդային համակարգի համար` առաջացնելով խորհրդային ժողովրդի դժգոհությունը, իսկ Վրաստանում հանգեցնելով մասսայական ցույցերի:
Ինստիտուտը համոզված է, որ այս հավաքածուն լիովին նկարագրում է 1956-ի իրադարձությունները, և հույս ունի, որ այն կօգնի ԽՍՀՄ բոլոր հետազոտողներին և գիտնականներին:
Read More »IDFI-ը հրապարակում է Վրաստանում 1956-ի մարտին լույս տեսած թերթերի հավաքածուն
ԼՀԱ-ն իրականացնում է մեդիա ոլորտին առնչվող դասընթացներ, հետազոտական գործունեություն, հրատարակում մասնագիտական գրքեր, ստեղծում թվային նորարարական հարթակներ և հանդես է գալիս տեղեկատվական և հասարակական նախաձեռնություններով:
Neve | Powered by WordPress
Լրագրողներ հանուն ապագայի ՀԿ
Ազատության 24, 3-րդ հարկ, 310 սենյակ
Հեռախոսներ`+374 96 20 45 67